**מדינה ישראל**

**משרד האוצר**

**שכר והסכמי עבודה**

**רח' קפלן 1, ת.ד.3100, ירושלים. טל : 02-5317189, פקס : 02-5695372**

ירושלים,   כ' בכסלו התש"ע
7 בדצמבר 2009

חוזר הע - כללי הסכם
2009-1-52

אל: דן ג'ונה, סגן בכיר לחשב הכללי, משרד האוצר

       יהונתן גרטי, מנהל מנהלת הגמלאות, משרד האוצר

הנדון : **הסכם מיום 3.11.2009 לעניין קידום ותק בפרישה - איגוד סגל המחקר האזרחי**

ביום 3.11.2009 נחתם הסכם קיבוצי בין מדינת ישראל לבין איגוד סגל המחקר האזרחי שעניינו קידום ותק בפרישה.

להלן הוראות לביצועו:

1.       הסכם זה יחול על כל העובדים הממלאים אחר התנאים הבאים במצטבר:

א.      הינם מועסקים בשירות המדינה שלא במערכת הביטחון.

ב.      הינם מדורגים בדירוג עובדי מחקר.

ג.       משכורתם נקבעת בהסכמים קיבוציים.

 (להלן: "עובד מחקר")

2.       יש להחיל את הוראות פסקה 85.124 לתקשי"ר, כפי שתהיינה מעת לעת, על עובד מחקר, בכפוף לשינויים המפורטים להלן:

א.      עובד מחקר הפורש לגמלאות, מאיזו סיבה שהיא, לאחר יום 1.9.2002, יהיה זכאי בראשון לחודש בו פרש לתוספת של קידום הוותק שהייתה לו ערב פרישתו או לא יהיה זכאי לה כלל, על פי הטבלה הבאה.  התוספת הינה בשיעור של קידום ותק של שנה נוספת, בשיעור מלא או מוקטן, או אפסי, על פי הטבלה הבאה:

|  |
| --- |
| פורש משירות המדינה |
| בין | לבין | אחוז קידום הוותק השנתי הנוסף |
| המועד הקובע | 45 יום אחרי המועד הקובע | 0% |
| 46 יום אחרי המועד הקובע | 135 יום אחרי המועד הקובע | 25% |
| 136 יום אחרי המועד הקובע | 225 יום אחרי המועד הקובע | 50% |
| 226 יום אחרי המועד הקובע | 315 יום אחרי המועד הקובע | 75% |
| 316 יום אחרי המועד הקובע | 365 יום אחרי המועד הקובע | 100% |

 ב.      על אף האמור בסעיף קטן א', לעניין עובד מחקר אשר פרש לגימלאות, מאיזו שהיא סיבה, לאחר יום 1.9.2002 ועד ליום 31.12.2007 – התוספת של קידום הוותק **תובא בחשבון** לצורך חישוב הגמלה ולצורך חישוב תשלומים **מכוח חוק** המשתלמים בעת הפרישה.

       התוספת של קידום הוותק **לא תובא בחשבון** לצורך חישוב תשלומים אחרים המשתלמים בעת  הפרישה ואשר מקורם בהסכם או הסדר.

ג.       הוא הדין בזכויות שאירים של עובד מחקר שנפטר בשירות המדינה לאחר יום 1.9.2002.

 בטבלה לעיל – "המועד הקובע" – מועד עדכון קידום הוותק האחרון, אשר נגזר ממועד קבלת הדרגה האחרונה של עובד המחקר.

 3.       על אף האמור בסעיף 2, עובד מחקר אשר נמצא בשיא קידום הוותק בדרגתו לא יהיה זכאי בעת פרישתו לתוספת בקידום הוותק כלל.

 4.       מועדי תשלום

התשלומים השוטפים וההפרשים הנובעים מחוזר זה ישולמו החל ממשכורת חודש דצמבר 2009 ולא יאוחר ממשכורת חודש ינואר 2010. התשלומים יבוצעו בעבור כל חודש במחירי אותו חודש (דהיינו- לפי ערכי השכר הנומינאליים של אותו חודש).

                                                                                          בברכה,

                                                                                         אילן לוין

                                                                       הממונה על השכר והסכמי עבודה

 העתק :

נציב שירות המדינה

(2009-133)